**PRILOGA 1: Kampanja *Evropa bere***



Kampanja **EUReads/*Evropa bere*** povezuje že obstoječe bralne aktivnosti po vsej Evropi z namenom dviga zavesti o pomembnosti izobraževanja in pismenosti v zgodnjem otroštvu. Z udeležbo v tej pobudi bodo organizacije s svojim zgledom pokazale, kako delujejo s skupnim ciljem: **dati vsakemu državljanu možnost postati bralec in polno sodelovati v naši evropski družbi.**

*Evropa bere* je tudi priložnost za predstavitev organizacij znotraj EURead in njihovih dejavnosti.

**ELEMENTI POBUDE**

* Kampanja *Evropa bere* poteka od novembra 2018 do oktobra 2019. Načrtovana je dovolj fleksibilno (znotraj določenih širših parametrov), da jo lahko vsaka članica prilagodi svojim potrebam, prioritetam in svojemu značaju.
* Že obstoječe dejavnosti, ki jih v povezavi z glasnim branjem in branjem za užitek organizirajo članice EURead v okviru svojih rednih programov, se bodo povezale in oglaševale na skupnem koledarju ter bodo koordinirano potekale skozi celotno obdobje kampanje.
* Kampanja želi nagovoriti tri ciljne skupine in sicer s povezanimi, a malce drugačnimi sporočili:

a) Bralce in nebralce v sodelujočih državah (npr. prostovoljce, pedagoge, starše, otroke …) nagovarja z namenoma preprostim sporočilom: **Le 15 minut branja ali glasnega branja na dan lahko zelo spremeni življenje vam in vašim dragim, tako osebnostno kot z izobraževalnega in ekonomskega vidika.**

b) Politike (in sponzorje) v sodelujočih državah: **Prosimo, podprite organizacije, ki se v vaši državi ukvarjajo s spodbujanjem branja in širjenjem zavesti o pomembnosti branja ter s posledicami nepismenosti (ekonomskimi, socialnimi, vzgojnimi …).**

c) Člane Evropskega parlamenta: **Prosimo, podprite pobudo EURead, da bi dvignili pismenost po vsej Evropi. Naj ta podpora postane ena izmed jasnih prioritet vseevropskega razvoja.**

Po sodelujočih državah potuje **velika knjiga *Evropa bere*, ki simbolizira vez med dejavnostmi[[1]](#footnote-1).** Knjiga ima hkrati vlogo dnevnika in peticije. Kampanja se bo zaključila z dogodkom, ki ga bo EURead organiziral za člane Evropskega parlamenta oktobra 2019 v Evropskem parlamentu.

**V okviru EURead je pripravljen kratek animiran film[[2]](#footnote-2)**, ki ga lahko najdete na [www.europereads.com](http://www.europereads.com). Film podpira kampanjo in hkrati širi njeno sporočilo.

1. Slovenija se bo v EURead uradno vključila 9. septembra 2019, vpis v knjigo bo potekal v Cankarjevemu domu. [↑](#footnote-ref-1)
2. V okviru NMSB 2019 bomo pripravili prevod in sinhronizacijo tega filma in ga vključili kot promocijo branja in ozaveščanja o pomenu bralne pismenosti in bralne kulture. [↑](#footnote-ref-2)